ગૂગલ તેની આગામી એન્ડ્રોઇડ ઓપરેટિંગ સિસ્ટમમાં એન્ટિથેફ્ટ 'કિલ સ્વિચ'નું ફીચર ઉમેરવાનું આયોજન કરી રહી છે. ૨૦૧૫ની મધ્યમાં આવી રહેલા ફીચરને લાગુ કરવા માટે ગૂગલે સેમસંગ, એચટીસી, માઇક્રોસોફ્ટ અને એપલ સાથે ભાગીદારી કરી છે. ગૂગલનું માનવું છે કે, 'કિલ સ્વિચ'નું ફીચર ફોનની ચોરીનું પ્રમાણ ઘટાડશે. આ ફીચર મુજબ, ફોન ખોવાઈ જવાની સ્થિતિમાં તમારા ફોનનો કોઈ ઉપયોગ ન કરી શકે તેવી સ્થિતિમાં લાવી શકો છો અને જો કદાચ તમને તમારો ફોન પાછો મળી જાય તો તમે તમારા ફોનને રિસ્ટોર કરી ફરીથી ઉપયોગમાં પણ લઈ શકો છો.